open-index/open-wikipedia-markdown huggingface dataset:
აგრარული კანონმდებლობა

**აგრარული კანონმდებლობა** — საადგილმამულო ურთიერთობათა, სახელდობრ, მიწის საკუთრების, მიწით სარგებლობის თუ საერთოდ მიწათმოწყობის საკითხების მომწესრიგებელი კანონები. აგრარულ კანონმდებლობას მიეკუთვნება სხვადასხვა ისტორიულ ხანაში გამოცემული მიწის კანონები. მაგ., გრაკქუსების კანონები ძველ რომში, ინგლისისა და საფრანგეთის ბურჟუაზიული რევოლუციის მიწის კანონები და სხვა. ბურჟუაზიული სახელმწიფოს აგრარული კანონმდებლობის მოქმედების სფეროში, მიწის საკუთრებასთან დაკავშირებულ ურთიერთობების გარდა, შედის სასოფლო-სამეურნეო წარმოების სხვა ურთიერთობებიც.

## ლიტერატურა
კატეგორია:აგრარული კანონმდებლობა
აგრანულიციტოზი

**აგრანულიციტოზი**, *აგრანულოციტური ანგინა* — სისხლში მარცვლოვანი ლევკოციტების (გრანულოციტების) მკვეთრი შემცირება ან სრული გაქრობა. აგრანულიციტოზი შეიძლება განვითარდეს ავიტამინოზისა და ინფექციურ დაავადებათა დროს, ძვლის ტვინზე ქიმიური ნივთიერებების (ბენზოლი) ან მაიონიზებელი გამოსხივების უშუალო ზემოქმედებისას, აგრეთვე სულფანილამიდური პრეპარატების, ანტიბიოტიკების, ამიდოპირინისა და სხვა წამლეულის ჭარბად მიღების შედეგად. იწყება მწვავედ, ახასიათებს შემცივნება, მაღალი სიცხე, გულისრევა, პირღებინება, ჩნდება წყლულები ღრძილებზე, პირის ღუს, ნუშურებისა და ხახის ლორწოვან გარსზე. სისხლში მცირდება ნეიტროფილების რაოდენობა. მკურნალობის მიზანია ძვლის ტვინის სისხლის წარმომქმნელი ფუნქციის — ჰემოპეზის — გაძლიერება. ავადმყოფს ენიშნება სისხლის გადასხმა, ჰორმონოთერაპია, B2, B6, B12, ჯგუფის ვიტამინები. წყლულების ადგილობრივი მკურნალობა და სხვა განსაკუთრებით მძიმე შემთხვევაში საჭიროა ძვლის ტვინის გადანერგვა.

## ლიტერატურა
კატეგორია:ჰემატოლოგია
კატეგორია:დაავადებები
კატეგორია:სისხლის დაავადებები
იაკობ პეტერსი

**იაკობ პეტერსი** (, დ. 1886 — გ. 3 მარტი, 1938) — ლატვიელი რევოლუციონერი, ჩეკა-ს მაღალჩინოსანი. 

## ბიოგრაფია
1904 წლიდან ლატვიის სოციალ-დემოკრატიული მუშათა პარტიის წევრი. 1905–1907 წლების რევოლუციის აქტიური მონაწილე. 1909 წლიდან მიდის ემიგრაციაში ჯერ ჰამბურგში, შემდეგ ლონდონში. 1910 წელს პოლიციელის მკვლელობის ბრალდებით დააპატიმრა ლონდონის პოლიციამ, მაგრამ მალევე გაათავისუფლეს. 1911 წელს მონაწილეობდა ლატვიელ ანარქისტ-ტერორისტთა და პოლიციელთა შორის მომხდარ სროლებში, რომლის ჩაქრობაც მხოლოდ დიდი ბრიტანეთის შინაგან საქმეთა მინისტრის, უინსტონ ჩერჩილის, უშუალო ჩართულობით მოხერხდა. ტერორისტთა ჯგუფი განადგურდა, პეტერსი გაასამართლეს, თუმცა კვლავ მალევე გაათავისუფლეს. პირველი მსოფლიო ომის დროს იყო საზღვარგარეთული სოციალისტური ჯგუფების კომიტეტის წევრი, რომელსაც გიორგი ჩიჩერინი ხელმძღვანელობდა. თებერვლის რევოლუციის შემდეგ ჩამოდის რუსეთში და ეწევა აგიტაციას ჯარის ნაწილებში. იყო მე-12 წითელი არმიის სამხედრო რევოლუციური საბჭოს წევრი. 1917 წლის ოქტომბერში პეტროგრადის სამხედრო რევოლუციური საბჭოს წევრი და პარტიის ცაკ-ის წევრია. ამზადებდა სამხედრო ნაწილებს ოქტომბრის რევოლუციის ორგანიზებისთვის. ჩეკა-ს შექმნის შემდეგ იყო მისი თავმჯდომარის, ფელიქს ძერჟინსკის მოადგილე და ამ ორგანოს პარტორგანიზაციის პირველი მდივანი. 1920–1922 წლებში რკპ(ბ) თურქესტანის ბიუროს ცენტრალური კომიტეტის, წევრი, ჩეკა-ს სრულუფლებიანი წარმომადგენელი თურქესტანში და ტაშკენტის ჩეკა-ს უფროსი. თურქესტანში ხელმძღვანელობდა ოპერაციებს ენვერ-ფაშასა და ბასმაჩური მოძრაობის წინააღმდეგ. 1922 წლის თებერვლიდან ისევ მოსკოვშია, სადაც ჩეკა-ს აღმოსავლეთის განყოფილების უფროსად ინიშნება. 1929 წელს ათავისუფლებენ ჩეკა-ს კოლეგიის წევრობიდან. 1930–1934 წლებში მოსკოვის სახელმწიფო კონტროლის კომისიის თავმჯდომარეა. 1937 წლის 27 ნოემბერს აპატიმრებენ. დახვრიტეს 1938 წლის 3 მარტს.

## რესურსები ინტერნეტში
*Biography of Peters 

კატეგორია:დაბადებული 1886
კატეგორია:გარდაცვლილი  3 მარტი
კატეგორია:გარდაცვლილი 1938
კატეგორია:ლატვიელი რევოლუციონერები
კატეგორია:საბჭოთა კავშირის რეპრესიების მსხვერპლნი
კატეგორია:ოქტომბრის რევოლუციის მონაწილეები
Calomyrmex

**Calomyrmex** — ჭიანჭველასებრნთა გვარი Formicinae-ს ქვეოჯახიდან.

## გავრცელება 
გავრცელების არეალებია ავსტრალია და სამხრეთ-აღმოსავლეთი აზია.

## სახეობები 
**Calomyrmex albertisi* (Emery, 1887)
**Calomyrmex albopilosus* (Mayr, 1876)
**Calomyrmex glauerti* Clark, 1930
**Calomyrmex impavidus* (Forel, 1893)
**Calomyrmex laevissimus* (Smith, 1859)
**Calomyrmex purpureus* (Mayr, 1876)
**Calomyrmex similis* (Mayr, 1876)
**Calomyrmex splendidus* (Mayr, 1876)
**Calomyrmex tropicus* (Smith, 1861)

## რესურსები ინტერნეტში
*
* Formicinae

## სქოლიო
კატეგორია:მირმიცინები
გურამ კოსტავა

**გურამ კოსტავა** (დ. 18 ივნისი 1937, თბილისი, — გ. 19 ივნისი, 2024) — ქართველი და საბჭოთა  მოფარიკავე. საბჭოთა კავშირის სპორტის დამსახურებული ოსტატი (1967). 

## ბიოგრაფია
დაამთავრა ინსტიტუტი საქართველოს ფიზკულტურის ინსტიტუტი. მსოფლიოს ორგზის ჩემპიონი გუნდურ შეჯიბრებაში (1961, 1963), ორგზის მეორე (1959, 1966) და ორგზის მესამე პირადში (1963, 1965) პრიზიორი, 1960 წელს რომის ოლიმპიური თამაშების მესამე პრიზიორი გუნდურ ასპარეზობაში, 1964 წლის ტოკიოს ოლიმპიადის მესამე პრიზიორი პირად პირველობაში, საბჭოთა კავშირის ჩემპიონი პირად ჩათვლაში (1961), 5-გზის მე­ორე (1960, 1961, 1962, 1964, 1968) და 5-გზის მესამე (1957, 1958, 1960, 1965, 1967) პრიზიორი, საბჭოთა კავშირის თასის მფლობელი (1960). სპორტის რაინდი (2016).  

## მიღწევები
; გურამ კოსტავას შედეგები 1964 წლის ტოკიოს ოლიმპიადაზე
* I წრე, C ჯგუფი: პეტერ ჯეკობსი (დიდი ბრიტანეთი) - 3:5; ჰენრიკ ნიელაბა (პოლონეთი) - 0:5; ორვარ ლინდვალი (შვედეთი) - 5:3; ჯონ ბუშიე-ჰეიესი (ირლანდია) - 5:3; ჯოზეფ ჯემაელი (ლიბანი) - 5:3; ფრანსისკო სერპი (არგენტინა) - 5:4; ბიჟან ზარნეგარი (ირანი) - 5:0 
* II წრე, E ჯგუფი: როლანდ ლოსერტი (ავსტრია) - 2:5; კლოდ ბურკუა (საფრანგეთი) - 2:5; ორვარ ლინდვალი (შვედეთი) - 5:2; ფტეფან ჰოკლერი (რუმინეთი) - 5:2; მიჩელ საიკალი (ლიბანი) - 5:4
* ჯგუფების მე-3-4 ადგილოსანთა პლეი-ოფი: მიშელ შტაინინგერი (შვეიცარია) - 10:5
* 1/8-ფინალი: როლანდ ლოსერტი (ავსტრია) - 10:9
* 1/4-ფინალი: ორვარ ლინდვალი (შვედეთი) - 10:3
* ფინალური ოთხეული: გრიგორი კრისი (სსრკ) - 5:2, ჰენრი ჰოსკინსი (დიდი ბრიტანეთი) - 3:5; ჯანლუიჯი საკარო (იტალია) - 4:5

## რესურსები ინტერნეტში
* გურამ კოსტავა — საქართველოს ეროვნული ოლიმპიური კომიტეტი
* გურამ კოსტავა — ქართული სპორტი

## სქოლიო
კატეგორია:დაბადებული 18 ივნისი
კატეგორია:დაბადებული 1937
კატეგორია:თბილისში დაბადებულები
კატეგორია:ქართველი მოფარიკავეები
კატეგორია:საბჭოთა კავშირის სპორტის დამსახურებული ოსტატები
კატეგორია:ქართველი ოლიმპიური პრიზიორები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გარდაცვლილი 19 ივნისი
კატეგორია:გარდაცვლილი  2024
აგრარული რეფორმები

**აგრარული რეფორმები** — მიწათმფლობელობისა და მიწათსარგებლობის სისტემის გარდაქმნა. 

აგრარული რეფორმის აუცილებლობასა და ხასიათს განაპირობებს ქვეყნის ეკონომიკური და პოლიტიკური განვითარების მოთხოვნები, მიწისათვის გლეხთა მთავარი მოძრაობა, ქვეყნის სოციალურ-ეკონომიკური პირობების ერთობლიობა, კლასობრივ ძალთა თანაფარდობა, სახელმწიფო ძალაუფლების ფორმა და ა. შ. დასავლეთ ევროპის ქვეყნებში აგრარული რეფორმა განხორციელდა XVII-XIX საუკუნეებში ბურჟუაზიული რევოლუციების პერიოდში. ამ რევოლუციებმა ზოგან მთლიანად მოსპო ფეოდალურ ურთიერთობათა გადმონაშთები და გზა გაუხსნა სოფლის მეურნეობის კაპიტალისტურ განვითარებას, ზოგან კი აუცილებელი გახდა გადმონაშთების ლიკვიდაციისათვის აგრარული რეფორმის გატარება თვით კაპიტალიზმის განვითარების პროცესში. აღმოსავლეთისა და ცენტრალური ევროპის ბევრ ქვეყანაში აგრარული რეფორმა განხორციელდა „ზემოდან“, გაბატონებული კლასების ინტერესების შესაბამისად, მაგალითად, 1807-1811 წლების რეფორმა პრუსიაში, 1864 წლის რეფორმა რუმინეთში, 1861 წლის საგლეხო რეფორმა რუსეთში; პეტრე სტოლიპინის აგრარული რეფორმა (1906-1916) რუსეთში. ანალოგიური პრინციპით გატარდა 1864 წელს საგლეხო რეფორმა საქართველოში. აგრარული რეფორმა, რომელიც გატარდა მეფის რუსეთში გლეხთა რევოლუციური გამოსვლების შედეგად, აგრეთვე პირველი მსოფლიო ომის შემდეგ ცენტრალური და სამხრეთ-აღმოსავლეთ ევროპის ზოგიერთ ქვეყანაში გატარაებულ ანალოგიურ რეფორმებს არ გამოუწვევია აგრარული წყობილების არსებითი შეცვლა. მათ მხოლოდ რამდენადმე შეზღუდეს მემამულური მიწათმფლობელობა და ხელი შეუწყვეს მდიდარი გლეხური მეურნეობის განვითარებას. ამასთან მიწა ძვირად ფასობდა და გლეხობის დიდი ნაწილს არ შეეძლო მათი შეძენა. პეტრე სტოლიპინის აგრარული რეფორმა ასევე ხელს უწყობდა კაპიტალიზმის განვითარებას მიწათმოქმედებაში. იგი მიზნად ისახავდა გლეხობის თემური მიწათმფლობელობის ლიკვიდაციას, კულაკური მეურნეობის, როგორც თვითმპყრობლობის სოციალური დასაყრდენის განმტკიცებას, ფეოდალური ლატიფუნდიების შენარჩუნებას.

საქართველოში 1864 წლის რეფორმამ გლეხს მიანიჭა პირადი თავისუფლება და უფლება მისცა გამოესყიდა თავისივე დამუშავებული მიწის ნაკვეთი. რეფორმა ბურჟუაზიური ხასიათისა იყო და გზას უხსნიდა კაპიტალიზმის განვითარებას საქართველოს სოფლის მეურნეობაში.

სხვადასხვა დროს რუსეთში აგრარული საკითხი პერიოდული განხილვის საგანი იყო. ერთ-ერთი აქტიუირი ცვლილებები 1917 წლის ოქტომბრის რევოლუციის შემდეგ დაიწყო. სრულიად რუსეთის საბჭოების II ყრილობამ მიიღო დეკრეტი მიწის შესახებ, რომლითაც გაუქმდა მიწის მემამულური საკუთრება და იგი საყოველთაო სახელმწიფო საკუთრებად გამოცხადდა. მიწათსარგებლობის სისტემა განსაზღვრა სრულიად რუსეთის ცაკმა 1918 წლის 9 თებერვლის დეკრეტით „მიწის სოციალიზაციის შესახებ“.

## ლიტერატურა
კატეგორია:აგრარული პოლიტიკა
კატეგორია:მიწის რეფორმა
აზიზ აგრბა

მინი|323x323პქ|აზიზ აგრბა, კადრი ფილმიდან „ყველაზე შავ ზღვასთან“ (1975 წ.). გამბეტის როლში
**აზიზ რაშადის ძე აგრბა** (; დ. 2 ივნისი, 1912, სოფ. ყულანურხვა — გ. 6 ივნისი, 1991) — აფხაზი საბჭოთა მსახიობი და რეჟისორი, საქართველოს სსრ სახალხო არტისტი (1954), აფხაზეთის ასსრ სახალხო არტისტი (1971). 

## ბიოგრაფია
1934 წელს დაამთავრა სოხუმის თეატრალური სტუდია, 1936–1938 წლებში სწავლობდა თბილისის რუსთაველის თეატრთან არსებულ აფხაზურ სტუდიაში. 1931 წლიდან სოხუმის თეატრის აფხაზური დასის მსახიობია, 1936–1938 წლებში იყო შოთა რუსთაველის სახელობის სახელმწიფო აკადემიურ თეატრთან არსებული დრამატული სტუდიის აფხაზური სექციის მსახიობი. 1939–1963 წლებში — ამავე დასის მთავარი რეჟისორი. განასახიერა სეიდიყის (მიხეილ ლაკერბაიას „დანაყაი“), კელეშის (გიორგი გულიას „შავი სტუმრები“), ესოპეს (გ. ფიგეირედუს „ესოპე“), რაშიდის (ს. ჭანბას „მუჰაჯირები“), ანანიას (ალექსანდრე სუმბათაშვილ-იუჟინის „ღალატი“), ყვარყვარეს (პ. კაკაბაძის „ყვარყვარე თუთაბერი“), ზაბელინის (ნიკოლოზ პოგოდინის „კრემლის კურანტები“), გაცის (მუხტარ შავლოხოვის „სასიძო“), გოროდნიჩის (ნიკოლოზ გოგოლის „რევიზორი“) და სხვა ჰეროიკული და კომედიური როლები. დადგა უილიამ შექსპირის „ოტელო“ (1941), გ. გულიას „შავი სტუმრები“ (1955), მ. ლაკერბაიას „დანაყაი“ (1956), რუშნი ჯოპუასა და ა. ხუათლანძიას „თაგვი ბეღელში“ (1958) და „სახლი №12“ (1959), ნ. პოგოდინის „კრემლის კურანტები“ (1959) და სხვა სპექტაკლები. 

დაჯილდოებულია შრომის წითელი დროშის ორდენით.

## ლიტერატურა
*

## რესურსები ინტერნეტში
კატეგორია:დაბადებული 2 ივნისი
კატეგორია:დაბადებული 1912
კატეგორია:გარდაცვლილი 6 ივნისი
კატეგორია:გარდაცვლილი 1991
კატეგორია:აფხაზი მსახიობები
კატეგორია:აფხაზი რეჟისორები
კატეგორია:საქართველოს სსრ-ის სახალხო არტისტები
კატეგორია:აფხაზეთის ასსრ-ის სახალხო არტისტები
კატეგორია:შრომის წითელი დროშის ორდენის კავალრები  
კატეგორია:აგრბები
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
აგრარული საკითხი

**აგრარული საკითხი** — საკითხი საადგილმამულო ურთიერთობათა, სოფლად კლასებისა და კლასთა ბრძოლისა და სოფლის მეურნეობის განვითარების ეკონომიკური კანონების შესახებ. აგრარული საკითხი წარმოიშვა შრომის საზოგადოებრივი დანაწილების დასაწყისსა, საქონელგაცვლის განვითარებასა და საზოგადოების კლასებად დაყოფასთან ერთად. კლასობრივი უთანასწორობის განვითარებამ გამოიწვია ექსპლუატაორული კლასების მიერ მიწის საკუთრების უზურპაცია. კაპიტალიზმის ეპოქის დასაწყისისათვის თითქმის მთელი მიწა ფეოდალ-მემამულეთა კლასის ხელში იყო თავმოყრილი. მიწის მესაკუთრენი ექსპლუატაციას უწევდნენ გლეხობას მიწის ფეოდალური რენტის გადახდევინებით. 

## ლიტერატურა
კატეგორია:სოფლის მეურნეობა
გომართელი

საკუთარი სახელი **გომართელი** შეიძლება აღნიშნავდეს ერთ-ერთ შემდეგ პიროვნებათაგანს:

* ამირან გომართელი — ლიტერატურათმცოდნე
* ანზორ გომართელი — მოქანდაკე
* დავით გომართელი — მომღერალი
* თამარ გომართელი — ჟურნალისტი, თეატრმცოდნე
* ივანე გომართელი — ექიმი, მწერალი, პუბლიცისტი
* ნინო გომართელი — ისტორიკოსი
* შალვა გომართელი — მსახიობი, მწერალი, რევოლუციონერი


კატეგორია:ქართული გვარები
ჩვეულებრივი გომბეშო

**ჩვეულებრივი გომბეშო**, *კავკასიური გომბეშო* () — უკუდო ამფიბია გომბეშოსებრთა ოჯახისა. საქართველოს ტერიტორიაზე გავრცელებულია დასავლეთ საქართველოში, ბორჯომის ხეობაში, ფშავის არაგვის ხეობასა და ლაგოდეხში. ბინადრობს ტყეში, ბაღებში, ბუჩქნარებში. მისი სხეულის სიგრძე 20 სმ -მდე აღწევს. მსხვილია, ზემოდან მურა ფერის ან ერთფეროვანი, აქვს მუქი ლაქები. იკვებება უხერხემლო ცხოველებით, ზოგჯერ პატარ-პატარა ხერხემლიანი ცხოველებითაც. კარგად აქვს განვითარებული შხამიანი ჯირკვლები — პაროტიდები, რომლებიც ადამიანისათვის საშიში არ არის. მთაში გვხვდება ზღვის დონიდან 3000 მ-მდე.

## ლიტერატურა
კატეგორია:გომბეშო
კატეგორია:ევროპის ამფიბიები
კატეგორია:აზიის ამფიბიები
აგრარული კრიზისი

**აგრარული კრიზისი** — ჭარბწარმოების ეკონომიკური კრიზისი კაპიტალისტურ სოფლის მეურნეობაში. აგრარული კრიზისის დროს სწრაფად იზრდება სოფლის მეურნეობის პროდუქციის გაუსაღებელი მარაგი, მკვეთრად ეცემა ფასები, ნადგურდება პროდუქციის ის ნაწილი რომელზეც მოთხოვნილება აღარ არის, მცირდება ფერმერთა წმინდა შემოსავალი, ძლიერდება სოფლის მეურნეობის წვლილი და საშუალო მწარმოებლების გაღატაკებისა და ექსპროპრიაციის პროცესი, უარესდება სოფლის მეურნეობის მუშათა მდგომარეობა, იზრდება ფარული უმუშევრობა სოფლად.

## ლიტერატურა
კატეგორია:სოფლის მეურნეობა
მწვანე გომბეშო

**მწვანე გომბეშო** () — უკუდო ამფიბია გომბეშოსებრთა ოჯახისა. საქართველოში ფართოდაა გავრცელებული. ბინადრობს ნაირგვარ ბიოტოპში, მ. შ. მშრალ ადგილებში, რომელიც არახელსაყრელია სხვა ამფიბიებისათვის. მისი სხეულის სიგრძე 14 სმ-მდე აღწევს. ზემოდან ღია რუხი ან წენგოსფერია, დიდი მუქი მწვანე ლაქები (ხალები) აქვს. ცხოვრობს ხმელეთზე. წყალსატევებში ჩადის მხოლოდ გამრავლების პერიოდში, სადაც ყრის ქვირითს გრძელი თასმის სახით. საკვების მოსაპოვებლად გამოდის შებინდებისას და ღამე. იკვებება ხმელეთის უხერხემლო ცხოველებით. ზამთრის ძილქუშს ატარებს მღრღნელების სოროებში, ორმოებში, ქვების ქვეშ, ფხვიერ მიწაში. კარგად აქვს განვითარებული შხამიანი ჯირკვლები — პაროტიდები, რომლებიც ადამიანისათვის საშიში არ არის

## ლიტერატურა
კატეგორია:გომბეშო
კატეგორია:ევროპის ამფიბიები
ვლადიმერ აგრბა

**ვლადიმერ ვასილის ძე აგრბა** (დ. 5 ივნისი, 1912, სოფ. მოგუძირხვა — გ. 15 დეკემბერი, 1937) — აფხაზი საბჭოთა მწერალი. სკკპ წევრი 1930 წლიდან. 

## ბიოგრაფია
1933 წელს დაამთავრა მოსკოვის ჟურნალისტიკის ინსტიტუტი. იყო მოსკოვის კრასნაია პრესნიას ალკკ რაიკომის მდივანი. 1934–1937 წლებში ხელმძღვანელ კომკავშირულ და პარტიულ სამუშაოზეა აფხაზეთის ასსრ-ში. აგრბას პირველი პიესაა „ქარს დავთესავ, ქარიშხალს მოიმკი“ (1928), მნიშვნელოვანი ნაწარმოებია მოთხრობა «კოლმეურნეობა „წინსვლის“ დაბადება» (1931). მისი ისტორიული დრამა „სისხლიანი გზა“ (1931) ასახავს აფხაზი ხალხის ბრძოლას ადგილობრივ ფეოდალთა და მეფის მოხელეთა წინააღმდეგ XIX საუკუნის II ნახევარში. სამსონ ჭანბასთან ერთად აგრბამ დაწერა პიესა „გამარჯვება“ (1932).

## ლიტერატურა
კატეგორია:დაბადებული 5 ივნისი
კატეგორია:დაბადებული 1912
კატეგორია:გარდაცვლილი 15 დეკემბერი
კატეგორია:გარდაცვლილი 1937
კატეგორია:აფხაზი მწერლები
კატეგორია:აგრბები
კატეგორია:მწერლები ანბანის მიხედვით
ანზორ გომართელი

**ანზორ გაიოზის ძე გომართელი** (დ. 10 მარტი, 1936, თბილისი — გ. 23 აპრილი, 1992, იქვე) — ქართველი მოქანდაკე. საქართველოს დამსახურებული მხატვარი (1976). 

## ბიოგრაფია
1962 წელს დაამთავრა თბილისის სამხატვრო აკადემია, პროფესორი ნიკოლოზ  კანდელაკის სახელოსნო. 1963 წლიდან იქვე ეწეოდა პედაგოგიურ მოღვაწეობას (1986 წლოვანი ნამუშევრები: ექვთიმე თაყაიშვილის (1982, ბრინჯაო, სოფ. ლიხაური, ოზურგეთის მუნიციპალიტეტი), ვლადიმერ ნემიროვიჩ-დანჩენკოს (1983, ბრინჯაო, სოფ. შემოქმედი, ოზურგეთის მუნიციპალიტეტი), სერგეი მესხის (1985, ბრინჯაო, ქუთაისი), დავით სარაჯიშვილის (1991, ბრინჯაო, საქართველოს მწერალთა კავშირი, თბილისი) ძეგლები; შინმოუსვლელთა მემორიალი ბოლნისსა და ხობში (1976, ქვა), მიხეილ ჯავახიშვილისა (1988, ქვა, სოფ. წერაქვი, მარნეულის მუნიციპალიტეტი) და კონსტანტინე  ლესელიძის (1975, ბრინჯაო, ოზურგეთი) ბიუსტები; კომპოზიცია „დაუმთავრებელი ფანტაზია“ (დაჯილდოვდა ვროცლავის მხატვართა კავშირის დიპლომით, პოლონეთი).
## ლიტერატურა 
## რესურსები ინტერნეტში
* 

კატეგორია:დაბადებული  10 მარტი
კატეგორია:დაბადებული 1936
კატეგორია:გარდაცვლილი  23 აპრილი
კატეგორია:გარდაცვლილი 1992
კატეგორია:ქართველი მოქანდაკეები
ა
თამარ გომართელი

**თამარ კაპიტონის ასული გომართელი** (დ. 31 დეკემბერი, 1915, სოფ. სუფსა — გ. 28 თებერვალი, 1999, თბილისი) — ქართველი ჟურნალისტი, თეატრმცოდნე. 

## ბიოგრაფია
1950 წელს დაამთავრა თსუ-ის ფილოლოგიის ფაკულტეტი. 1958 წლიდან მუშაობდა ჟურნალ „საბჭოთა ხელოვნებაში“ ლიტ. მუშაკად, 1960–1980 კი — სახელმწიფო თეატრების განყოფილების გამგედ. გამოიკვლია ქართული სახელმწიფო თეატრების ისტორია, XIX–XX საუკუნეების მიჯნის აშუღთა და მუშა-პოეტების ცხოვრებისა და შემოქმედების საკითხები, პროფესორ-მასწავლებელ ქალთა წვლილი თსუ-ის სამეცნიერო ცხოვრებაში და სხვა ქართულ ჟურნალ-გაზეთების ფურცლებზე სისტემატურად ბეჭდავდა სტატიაპორტრეტებს გამოჩენილ ქართველ მოღვაწეებზე. გამოქვეყნებული აქვს მონოგრაფიები. არის კოტე მარჯანიშვილისა (1977) და საქართველოს ჟურნალისტთა კავშირის (1997) პრემიების ლაურეატი, დაჯილდოებულია ღირსების ორდენითა (1996) და ივანე ჯავახიშვილის მედლით. მიღებული აქვს ჟურნალისტური კონკურსების დიპლომები და პრიზები.

## ლიტერატურა
## რესურსები ინტერნეტში
კატეგორია:დაბადებული 31 დეკემბერი
კატეგორია:დაბადებული 1915
კატეგორია:გარდაცვლილი 28 თებერვალი
კატეგორია:გარდაცვლილი 1999
კატეგორია:ქართველი ქალი ჟურნალისტები
თ
ნინო გომართელი

**ნინო ნიკოლოზის ასული გომართელი** (დ. 24 იანვარი, 1953, თბილისი) — ქართველი ისტორიკოსი. ისტორიულ მეცნიერებათა დოქტორი (2002), პროფესორი (2004). 

## ბიოგრაფია
1975 წელს დაამთავრა თსუ-ის ისტორიის ფაკულტეტი. 1978-2006 წლებში მუშაობდა თბილისის სულხან-საბა ორბელიანის სახელობის პედაგოგიურ უნივერსიტეტში სხვადასხვა თანამდებობაზე, 2006-2009 წლებში კი — ი. ჭავჭავაძის სახელობის სახელმწიფო უნივერსიტეტში. 2009 წლიდან საქართველოს ტექნიკური უნივერსიტეტის საქართველოს ისტორიისა და ქართული კულტურის მიმართულების სრული პროფესორია. გამოქვეყნებული აქვს მრავალი სამეცნიერო ნაშრომი, მ. შ. სამი სახელმძღვანელო და სამი მონოგრაფია. 

## ლიტერატურა
კატეგორია:დაბადებული 1953
კატეგორია:ქართველი ისტორიკოსები
კატეგორია:გომართელები
კატეგორია:ქალი მეცნიერები
ამირან გომართელი

**ამირან იოსების ძე გომართელი** (დ. 11 აგვისტო, 1946, თბილისი) — ქართველი ლიტერატურათმცოდნე, კრიტიკოსი. ფილოლოგიის მეცნიერებათა დოქტორი (1997), პროფესორი (1998), ჟურნალ „ცისკარი 1852“-ის მთავარი რედაქტორი . 

## ბიოგრაფია
1969 წელს დაამთავრა თსუ-ის ფილოლოგიის ფაკულტეტი. 1973-2006 წლებში იქვე კითხულობდა ლექციებს. 1973-1989 წლებში მუშაობდა უახლესი ქართული ლიტერატურის ისტორიის კათედრაზე, 1989-2006 წლებში იყო ქართული ენისა და ლიტერატურის სწავლების მეთოდიკის კათედრის გამგე, 1997-2005 წლებში — ფილოლოგიის ფაკულტეტის დეკანი. 1999-2006 წლებში რედაქტორი თსუ-ს ფილოლოგიის ფაკულტეტის ალმანახსა „ლიტერატურა და სხვა“. 2015 წლიდან ჟურნალ „ცისკარი 1852“-ის მთავარი რედაქტორი.

გომართელმა არაერთი წერილი მიუძღვნა XIX-XX საუკუნეებში ქართულ მწერლობას, მათ შორის აღსანიშნავია „ქართული სიმბოლისტური პროზა“ (1997), „ლიტერატურული წერილები და ესეები“ (2005), „კლასიკოსების ფარული მხატვრული პოლემიკა“ (2013). წიგნისათვის „ჭირთა თქმა სჯობს“ (1985) გომართელს მიენიჭა ნიკო ლორთქიფანიძის სახელობის პრემია (1986). დაჯილდოებულია ღირსების ორდენით (1997), პრემია „საგურამო“-თი (2014). 2025 წელს წიგნისათვის „დაფარულსა გავაცხადებ“ მიენიჭა პრემია „მუზა“ ნომინაციაში წლის საუკეთესო კრიტიკა.  

## ლიტერატურა
## რესურსები ინტერნეტში
## სქოლიო 
კატეგორია:დაბადებული 11 აგვისტო
კატეგორია:დაბადებული 1946
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ლიტერატურათმცოდნეები
კატეგორია:ფილოლოგიურ მეცნიერებათა დოქტორები
კატეგორია:ქართველი პროფესორები
კატეგორია:საგურამოს პრემიის ლაურეატები
კატეგორია:საქართველოს ღირსების ორდენის კავალრები
კატეგორია:საჩხერის საპატიო მოქალაქეები
ა
გომართა

**გომართა** — ძველი ნასოფლარი ფრონის ხეობაში, სოფელ ვახტანადან (თიღვის მუნიციპალიტეტი) 10 კმ-ზე, ქართლ-იმერეთის საზღვარზე. 

აქ გადიოდა კორბოულისა და ჭიათურისაკენ მიმავალი გზა. ვახუშტი ბატონიშვილი დაცარიელებულ სოფლად მოიხსენიებს. ნასოფლარის მახლობლად, მაღალი მთის თავზე, შემორჩენილია დარბაზული ეკლესიის ნანგრევი. ნაგებია კლდის ქვით, ურევია აგურიც. შესასვლელი სამხრიდან აქვს. ინტერიერში აგურის კანკელია. შელესილი კედლები მოხატული იყო, რომლის ფრაგმენტებიც აქა-იქ არის შემორჩენილი. გადახურული იყო ქვა-ფიქალით. მოხატულობის მიხედვით ძეგლი თარიღდება XV-XVI საუკუნეებით.

## ლიტერატურა
*მაკალათია ს., „ფრონის ხეობა“, თბ., 1963.

კატეგორია:თიღვის მუნიციპალიტეტის ნასოფლარები
რაზამბეი აგრბა

**რაზამბეი მიხეილის ძე აგრბა** (დ. 9 მაისი, 1913, სოფ. ყულანურხვა, ახლანდელი გუდაუთის რაიონი — გ. 10 სექტემბერი, 1980, სოხუმი) — აფხაზი საბჭოთა მსახიობი. აფხაზეთის ასსრ-ის სახალხო არტისტი (1954), საქართველოს სსრ სახალხო არტისტი (1958). სკკპ წევრი 1946 წლიდან.

## ბიოგრაფია
1934 წელს დაამთავრა სოხუმის თეატრალური სტუდია. 1931 წლიდან სოხუმის თეატრის აფხაზური დასის მსახიობია. აფხაზურ სცენაზე ლენინის სახე პირველად აგრბამ შექმნა (დადიანის „ნაპერწკლიდან“, პოგოდინის „კრემლის კურანტები“). განასახიერა აფხაზი რევოლუციონერის ლაკობას (ჭანბას „ქერაზი“), პოლკოვნიკ ზახაროვის (ლაკერბაის „დანაყაი“), ქვანათის (ფაჩალიას „გუნდა“), ბატალბეის (სარქისიანის „უბრწყინვალესი მხეცები“), ძანთემირის (შავლოხოვის „სასიძო“) და სხვა დრამატული და კომედიური როლები.

## ლიტერატურა
## რესურსები ინტერნეტში
## სქოლიო
კატეგორია:დაბადებული 9 მაისი
კატეგორია:დაბადებული 1913
კატეგორია:გარდაცვლილი 10 სექტემბერი
კატეგორია:გარდაცვლილი 1980
კატეგორია:აფხაზი მსახიობები
კატეგორია:საქართველოს სსრ-ის სახალხო არტისტები
კატეგორია:აფხაზეთის ასსრ-ის სახალხო არტისტები
კატეგორია:აგრბები
ახალი ზელანდიის ეროვნული საფეხბურთო ნაკრები

**ახალი ზელანდიის ეროვნული საფეხბურთო ნაკრები** () წარმოადგენს ახალ ზელანდიას საერთაშორისო ასპარეზზე ფეხბურთში, იმართება ახალი ზელანდიის ფეხბურთის ასოცოაციის მიერ.

## ისტორია
### მსოფლიო ჩემპიონატებზე გამოსვლა
#### მსოფლიო ჩემპიონატი 1982
ახალი ზელანდიის საფეხბურთო ნაკრების მიღწევებზე საუბრისას შეუძლებელია გვერდი ავუაროთ იმ ფაქტს, რომ იგი ისტორიაში ორჯერ იყო მსოფლიო ჩემპიონატის მონაწილე. პირველ, 1982 წლის მსოფლიო ჩემპიონატზე მოხვედრამდე ახალი ზელანდიის ნაკრებმა ხანგრძლივი და რთული გზა განვლო. ოკეანეთის საკვალიფიკაციო ზონის ჯგუფის, რომელიც შედგებოდა ტაივანის, ინდონეზიის, ფიჯის, ახალი ზელანდიის და ავსტრალიის ნაკრებებისგან, მხოლოდ პირველადგილოსანი გადადიოდა კვალიფიკაციის შემდეგ ეტაპზე, ამიტომაც ახალი ზელანდიისთვის წლების განმავლობაში მსოფლიო ჩემპიონატზე მოსახვედრად მთავარი დამაბრკოლებელი ფაქტორი ავსტრალიის ნაკრები ხდებოდა, რომელიც ბევრად აღემატებოდა თავის კონკურენტებს, მათ შორის ახალი ზელანდიის ნაკრებს. თავისი საკვალიფიკაციო ზონის ჯგუფში პირველი ადგილის დაკავების შემდეგ ახალი ზელანდიის ნაკრებს კიდევ ერთ ჯგუფში მოუწია ჭიდილი მსოფლიო ჩემპიონატზე მოსახვედრად, ამჯერად აზიური ქვეყნების ნაკრებებთან. ფინალური მატჩი, რომელშიც ახალი ზელანდიის ნაკრები დაუპირისპირდა ჩინეთის ნაკრებს, გაიმართა ნეიტრალურ მოედანზე სინგაპურში, 1982 წლის 10 იანვარს. არცერთ გუნდს არ სურდა შანსის ხელიდან გაშვება და მსოფლიო ჩემპიონატზე თამაშის შესაძლებლობის განიავება, თუმცა ახალმა ზელანდიამ მოახერხა გადამწყვეტ მომენტში მობილიზაცია, შედეგად კი გაიმარჯვა ანგარიშით 2-1. 

მსოფლიო ჩემპიონატის ჯგუფური ეტაპის კენჭისყრამ ახალი ზელანდიის ნაკრებს მეტოქეებად არგო საბჭოთა კავშირის, შოტლანდიის და ბრაზილიის ნაკრებები. მიუხედავად იმისა, რომ ახალი ზელანდია მალევე გამოეთიშა ტურნირს, ესპანეთში გამართული მსოფლიო ჩემპიონატის საკვალიფიკაციო ეტაპმა დიდი შთაბეჭდილებები დაუტოვა ახალზელანდიელებს. მაგალითად, ოკეანეთის ფეხბურთის კონფედერაციის ყოფილმა პრეზიდენტმა, ჩარლი დემპსიმ ჩინეთთან გამართული მატჩის შემდეგ ახალი ზელანდიის ნაკრების სამშობლოში დაბრუნებისთანავე განაცხადა: „ჩვენი ფინალი სინგაპურში გაიმართა. ჩვენ უკვე მოვიგეთ ჩვენი მსოფლიო ჩემპიონატი“.

## შემადგენლობა
ქვემოთ ჩამოთვლილი მოთამაშეები იყვნენ ახალი ზელნადიის ნაკრების განაცხადში 2017 წლის კონფედერაციის თასზე.

 

 
 

  

## სქოლიო

კატეგორია:ოკეანეთის ეროვნული საფეხბურთო ნაკრებები
კატეგორია:მსოფლიო საფეხბურთო ჩემპიონატის მონაწილეები
კატეგორია:ფეხბურთი ახალ ზელანდიაში
თამამ სალამი

**თამამ სალამი** ( დ. 13 მაისი, 1945, ბეირუთი, ლიბანი) — ლიბანის სახელმწიფო და პოლიტიკური მოღვაწე, ლიბანის პრეზიდენტის მოვალეობის შემსრულებელი 2014-2016 წლებში და პრემიერ-მინისტრი 2013-2016 წლებში.

## ბიოგრაფია 
თამამ სალამი დაიბადა 1945 წელს ბეირუთში. იგი იყო ქვეყნის ყოფილი პრემიერ-მინისტრის საიბ სალამისა (1970-1973 წწ.) და დამასკელი სირიელის თამიმ მარდამ ბეიკის უფროსი შვილი.

დაასრულა სკოლა „Broummana High“ და აიკაზიანის უნივერსიტეტი ბეირუთში

2008-2009 წლებში ეკავა ლიბანის კულტურის მინისტრის თანამდებობა.

პრემიერის თანამდებობიდან ნაჯიბ მიკატის გადადგომის შემდეგ, მისივე  და ვალიდ ჯუმბლატის მხარდაჭერით თამამ სალამს დაევალა ახალი მთავრობის ფორმირება. 6 აპრილს მას შემდეგ, რაც 128 კაციანი პარლამენტიდან მიიღო 124 ხმა, დაამტკიცეს პრემიერ-მინისტრის თანამდებობაზე. 

2014 წლის 25 მაისიდან პრეზიდენტ მიშელ სულეიმანის უფლებამოსილების გასვლის შემდეგ წარმოქმნილი პოლიტიკური კრიზისის დროს გახდა ქვეყნის პრეზიდენტის მოვალეობის შემსრულებელი. 2016 წელს 2,5 წლიანი პოლიტიკური კრიზისის შემდეგ ლიბანის პრეზიდენტი გახდა მიშელ აუნი და მისი პრეზიდენტობის პერიოდიც დასრულდა.

## სქოლიო
კატეგორია:ლიბანის პრემიერ-მინისტრები
კატეგორია:ლიბანის პრეზიდენტები
კატეგორია:დაბადებული 1945
კატეგორია:დაბადებული 13 მაისი
კატეგორია:ცოცხალი ადამიანები
მიშელ სულეიმანი

**მიშელ სულეიმანი** (,  დ. 21 ნოემბერი, 1948, ამშიტი, ლიბანი) — ლიბანის სახელმწიფო და სამხედრო მოღვაწე, ლიბანის პრეზიდენტი 2008-2014 წლებში.

## ბიოგრაფია 
მიშელ სულეიმანი დაიბადა 1948 წელს ქალაქ ამშიტში. 1980 წელს დაასრულა ლიბანის უნივერსიტეტი პოლიტიკური და ადმინისტრაციული მეცნიერებების დიპლომით. სამხედრო მომზადება გაიარა ბელგიაში (1971 წ.), საფრანგეთში (1981 წ.) და აშშ-ში (1995 წ.)

საუბრობს არაბულ, ინგლისურ და ფრანგულ ენებზე.

### სამხედრო კარიერა 
1970 წელს დაასრულა სამხედრო აკადემია ლეიტენანტის წოდებით. 1990-იან წლებში ხელმძღვანელობდა ქვეით ბრიგადას, რომელიც მონაწილეობდა სამხრეთ ლიბანში ისრაელთან გამართულ ბრძოლებში. 1998 წლიდან, ემილ ლაჰუდის პრეზიდენტად არჩევის შემდეგ ლიბანის არმიის მთავარსარდალი გახდა. 

### პრეზიდენტობა 
2008 წლიდან ლიბანის პრეზიდენტია. აირჩია პარლამენტმა, როგორც ერთადერთი კანდიდატი და მიიღო ხმების 90 %, ამით დასრულდა პოლიტიკური კრიზისი ლიბანში, რომელიც მოჰყვა ემილ ლაჰუდის პრეზიდენტობის ვადის ამოწურვას 2007 წლის 23 ნოემბრიდან.

## რესურსები ინტერნეტში 
* ლიბანის პრეზიდენტის ჯილდოები 
* ლიბანის პრეზიდენტის ბიოგრაფია 

კატეგორია:ლიბანის პრეზიდენტები
კატეგორია:დაბადებული 1948
კატეგორია:დაბადებული 21 ნოემბერი
კატეგორია:ცოცხალი ადამიანები
პართენ გოთუა

**პართენ ალექსანდრეს ძე გოთუა** (დ. 10 ოქტომბერი 1873, ძიმითი, ახლანდ. ოზურგეთის მუნიციპალიტეტი — გ. 2 მაისი 1936, თბილისი) — ქართველი მწერალი, პუბლიცისტი, პედაგოგი, ჟურნალისტ-გამომცემელი, საზოგადო მოღვაწე. მწერალ ლევან გოთუას და ექიმ თამარ გოთუას მამა.

## ბიოგრაფია
დაამთავრა ოდესის უნივერსიტეტის ისტორია-ფილოლოგიის ფაკულტეტი. თხზულებისათვის „1889 წლის საფრანგეთის სათავადაზნაურო დარიგებები“ დააჯილდოვეს ოქროს მედლით და მიავლინეს საზღვარგარეთ. იმოგზაურა შვეიცარიაში, გერმანიასა და ავსტრია-უნგრეთში. 4 თვე იმუშავა საფრანგეთში, ლუვრის საპარლამენტო არქივში.

1898 წელს დანიშნეს ვლადიკავკაზის საქალაქო სასწავლებელსა და ქალთა გიმნაზიაში ისტორიის, გეოგრაფიის, პედაგოგიკის და მეთოდიკის მასწავლებლად. 1899 წლიდან პართენ გოთუა იყო ვლადიკავკაზის ქართული სკოლის ფაქტობრივი ხელმძღვანელი და ქართული საზოგადოების თავმჯდომარე. მისი თაოსნობით გაფართოვდა სკოლის შენობა, აშენდა სათეატრო დარბაზი, შეიქმნა ქართველ მსახიობთა დასი და მომღერალთა გუნდი.

1903 წელს გოთუამ მუშაობა დაიწყო თბილისში ბეჭდვითი კომიტეტის ცენზორად, თუმცა მალე დაითხოვეს "არაკეთილსაიმედოობის" გამო. 1905 დააარსა ქართული ეროვნული ორიენტაციის რუსულენოვანი გაზეთი „Возрожде́ние“, რისთვისაც იდევნებოდა ხელისუფლების მიერ. გაზეთთან თანამშრომლობდნენ იმდროინდელი პროგრესული საზოგადოების მოღვაწეები და მწერლები, მათ შორის ნიკო ნიკოლაძე და აკაკი წერეთელი. 1907 წელს პართენ გოთუა აირჩიეს ქალაქის საბჭოს ხმოსნად. როგორც ეროვნულ-დემოკრატიული პარტიის წევრი, იღვწოდა აჭარაში ქართული სკოლების ქსელის გასაფართოებლად, თბილისში პოლიტექნიკური უმაღლესი სასწავლებლის დასაარსებლად. იყო ქართველთა შორის წერა-კითხვის გამავრცელებელი საზოგადოების გამგეობის წევრი, შემდეგ კი — თავმჯდომარე.

პართენ გოთუა სიჭაბუკის დროიდან მოღვაწეობდა სალიტერატურო ასპარეზზე და აქვეყნებდა მოთხრობებს, თარგმანებსა და ნარკვევებს ჟურნალ-გაზეთებში ("ცნობის ფურცელი", "ჯეჯილი", "ივერია", "მწყემსი", "კვალი", "მოამბე" და სხვა). მის კალამს ეკუთვნის დრამები: "სიკვდილი", "სამზადისი", "კენჭისყრა", "პარტიის კაცი" და სხვა. გოთუამ შეისწავლა ფინანსურ-ეკონომიკური დარგი, აქტიურად მონაწილეობდა საქალაქო და ცენტრალური ბანკის დაფუძნებაში, რომლის დირექტორად თვითონ დაინიშნა. გამოუშვა ქართული გაზეთები „სავაჭრო გზა“ და „ახალი დროება“; დასტამბა არაერთი ნაშრომი საქართველოს ეკონომიკური განვითარების საკითხებზე. იყო ქველმოქმედი (ეხმარებოდა ხელმოკლე ახალგაზრდა მწერლებსა და სტუდენტებს). დაიღუპა საგზაო კატასტროფის დროს. დაკრძალულია ვაკის სასაფლაოზე, მწერალთა ყოფილ პანთეონში.

## ლიტერატურა
## რესურსები ინტერნეტში
* პართენ გოთუა — ბიოგრაფიული ლექსიკონი, nplg.gov.ge
* პართენ ალექსანდრეს ძე გოთუა — ქართველთა შორის წერა-კითხვის გამავრცელებელი საზოგადოება, nplg.gov.ge
* პართენ გოთუა, განმანათლებლობა საქართველოში: იდეები და მოღვაწეები 

კატეგორია:ქართველი მწერლები
კატეგორია:ქართველი პედაგოგები
კატეგორია:ქართველი ჟურნალისტები
კატეგორია:ოზურგეთის მუნიციპალიტეტში დაბადებულები
პართენ
კატეგორია:საქართველოს საისტორიო და საეთნოგრაფიო საზოგადოების წევრები
სულიური

**სულიური** () — მთა ისლანდიაში. მდებარეობს ქვეყნის ჩრდილო ნაწილში, ნორდურლანდ-ისტრის რეგიონში. წარმოადგენს ჩამქრალი ვულკანის — კედლინგის სისტემის ნაწილს, რომელიც მეზობლად მდებარეობს. გაწოლილია ქალაქ აკურეირის სამხრეთ-დასავლეთით. სულიურს აქვს ორი მწვერვალი, რომელთაგან უფრო მაღალი აღწევს 1213 მ-ს, უფრო დაბალი — 1144 მ-ს. სულიური მოქცეულია 500 მეტრიან ბაზალტურ ძირზე. მწვერვალი ძირითადად ნაგებია მანათობელი რიოლითებით. მთის მასივი, რომელშიც შედის კედლინგი და სულიური შეიცავს აგრეთვე რამდენიმე მწვერვალს, რომელთაგან აღსანიშნავია: ლიტლი-კრუმი და სტორი-კრუმი. ქვემოთში, მთებს შორის შემონახულია მყინვარის ნარჩენები. კედლინგ — სულიურის ვულკანური სისტემა პოპულარულია ტურისტებს შორის.

## რესურსები ინტერნეტში
* სულიური — ინფორმაცია 

კატეგორია:ისლანდიის მთები
აფრიკის ფეხბურთის კონფედერაცია

**აფრიკის ფეხბურთის კონფედერაცია** (; ) —  საფეხბურთო ორგანიზაცია აფრიკაში. მისი მოვალეობაა სხვადასხვა საკლუბო და სანაკრებო ტურნირების გამართვა და ორგანიზება აფრიკული ქვეყნების ფეხბურთის ფედერაციების წარმომადგენლებს შორის.

ორგანიზაცია დაარსდა 1957 წელს. 1970 წელს მისმა წევრებმა პირველად მიიღეს მსოფლიო ჩემპიონატებზე მონაწილეობის უფლება. კონფედერაციის შტაბ-ბინა მდებარეობს ეგვიპტის 6 ოქტომბრის სახელობის ქალაქში.

კონფედერაციის წევრებს არასდროს მოუგიათ მსოფლიო ჩემპიონატი. ტუნისი გახდა პირველი აფრიკული ნაკრები, რომელმაც მსოფლიო ჩემპიონატზე თამაში მოიგო, ხოლო სამხრეთ აფრიკის რესპუბლიკა — პირველი აფრიკული ქვეყანა, რომელმაც მსოფლიო ჩემპიონატს უმასპინძლა.

## რესურსები ინტერნეტში
*    
*  Soccerlens-ზე

## სქოლიო
კატეგორია:საერთაშორისო საფეხბურთო ორგანიზაციები
კატეგორია:ორგანიზაციები ანბანის მიხედვით
V (მომღერალი)

**კიმ თე ჰიონი** (;  დ. 30 დეკემბერი, 1995), ცნობილია სასცენო სახელით **V** — სამხრეთკორეელი მომღერალი, მსახიობი,  კორეული პოპჯგუფის — BTS-ის წევრი.

## ბიოგრაფია
კიმ თე ჰიონი დაიბადა 1995 წლის 30 დეკემბერს, დეგუში, სამხრეთ კორეაში. ოჯახში არსებული სამი შვილიდან ყველაზე უფროსია. საშუალო სკოლაში დაიწყო საქსოფონზე დაკვრა, თუმცა სამ წელიწადში თავი დაანება მის შესწავლას, რადგანაც დაკვრის ტექნიკის გაუმჯობესებას ვერ ახერხებდა. 2014 წელს ხელოვნების უმაღლესი სასწავლებელი დაამთავრა და გლობალურ კიბერუნივერსიტეტში ჩააბარა.

## კარიერა
### Bangtan Boys
2013 წლის 13 ივნისს შედგა თეჰიონის დებიუტი, როგორც BTS-ის წევრის, სინგლით «No More Dream» , ალბომიდან «2 Cool 4 Skool».

### სამსახიობო კარიერა
2016 წლის 28 თებერვალს დაანონსდა, რომ თეჰიონი სადებიუტო როლს შეასრულებდა სერიალში *«Hwarang»*.

## რესურსები ინტერნეტში
* BTS 
* http://www.kpopstarz.com/articles/79743/20140215/bts-v-jimin-and-nuest-ren-graduating-from-korea-art-school-today.htm 

## სქოლიო
კატეგორია:BTS
კატეგორია:დაბადებული 30 დეკემბერი
კატეგორია:დაბადებული 1995
კატეგორია:სამხრეთკორეელი მომღერლები
კატეგორია:სამხრეთკორეელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ფუად სინიორა

**ფუად სინიორა** ( დ. 22 ნოემბერი, 1943, სიდონი, ლიბანი) — ლიბანის სახელმწიფო და პოლიტიკური მოღვაწე, ლიბანის პრეზიდენტის მოვალეობის შემსრულებელი 2007-2008 წლებში და პრემიერ-მინისტრი 2005-2009 წლებში.

## ბიოგრაფია 
დაიბადა 1945 წლის 22 ნოემბერს სიდონში სუნიტი მუსულმანის ოჯახში. დაასრულა ბეირუთის ამერიკული უნივერსიტეტი, სადაც მოგვიანებით დაბრუნდა როგორც მასწავლებელი. შემდეგ მუშაობდა ბანკში. მოგვიანებით დანიშნეს ფინანსთა მინისტრად. იყო ცნობილი პოლიტიკოსის რაფიკ ჰარირის მეგობარი და ცნობილი გახდა თავისი ლიბერალური და ანტისირიული გამოსვლებით.

ფუად სინიორა პოლიტიკურ არენაზე გამოჩნდა მას შემდეგ, რაც სათავეში ჩაუდგა ლიბანის ცენტრალური ბანკის სარევიზიო კომიტეტს. 1982 წელს რაფიკ ჰარირმა იგი მიიწვია თავისი ფინანსური იმპერიის სამართავად. დღესდღეობით იგი ახლობლობს მის შვილ საად ჰარირისთან. ფუად სენიორა ფინანსთა მინისტრი იყო 1992-1998 და  2000-2004 წლებში, რაფიკ ჰარირის მთავრობის პერიოდში. 

1998 წელს იგი დაადანშაულეს კორუფციაში, რაც გახდა მისი კონფლიქტის მიზეზი პრეზიდენტ ემილ ლაჰუდთან.

2000 წელს ჰარირის გამარჯვების შემდეგ ფუად სინიორა კვლავ დაუბრუნდა თანამდებობას და მას მოუხსნეს ბრალდება. 2002 წელს სინიორამ გაატარა საგადასახადო რეფორმა.

2007 წელს ემილ ლაჰუდის საპრეზიდენტო უფლებამოსილების შეწყვეტის შემდეგ გახდა პრეზიდენტის მოვალეობის შემსრულებელი და ეს თანამდებობა ეკავა 2008 წლის 25 მაისამდე, მანამ, სანამ ახალ პრეზიდენტად არ აირჩიეს მიშელ სულეიმანი. 

## რესურსები ინტერნეტში
* Official Website: Fuad Siniora
* Profile: Fuad Siniora *BBC News*, May 28, 2008
* Siniora reappointed as Lebanon PM *BBC News*, May 28, 2008
* Siniora, Fuad End This Tragedy Now: Israel Must Be Made to Respect International Law *Washington Post*, August 9, 2006

კატეგორია:ლიბანის პრემიერ-მინისტრები
კატეგორია:ლიბანის პრეზიდენტები
კატეგორია:დაბადებული 1943
კატეგორია:დაბადებული 22 ნოემბერი
კატეგორია:ცოცხალი ადამიანები
საად ჰარირი

**რაფიკ ჰარირი** ( დ. 18 აპრილი, 1970, ერ-რიადი, საუდის არაბეთი) — ლიბანის სახელმწიფო და პოლიტიკური მოღვაწე, ლიბანელი მილიარდერი, პრემიერ-მინისტრი 2009-2011 წლებში და 2016-2020 წლებში. არის ლიბანის მოკლული პრემიერ-მინისტრის რაფიკ ჰარირის შვილი. მამის მკვლელობის შემდეგ სათავეში ჩაუდგა მამამისის დაარსებულ პოლიტიკურ პარტიას მოძრაობა მომავლისათვის და ასევე 14 მარტის მოძრაობას. რამდენიმე წელი საზღვარგარეთ იმყოფებოდა, 2014 წლის 8 აგვისტოს დაბრუნდა ლიბანში და უკვე 3 ნოემბერს დანიშნეს პრემიერ-მინისტრად. 

## ბიოგრაფია 
საად ჰარირი არის რაფიკ ჰარირისა და მისი პირველი ცოლის ნიდალ ალ-ბუსტანის (წარმოშობით ერაყელი) შვილი. დაიბადა და გაიზარდა ერ-რიადში. არაბულის გარდა საუბრობს ინგლისურ და ფრანგულ ენებზე. დაასრულა ჯორჯტაუნის უნივერსიტეტი ბიზნესის მართვის სპეციალობით, შემდეგ დაბრუნდა ლიბანში და მამამისის ბიზნესში ჩაერთო. მამის გარდაცვალების შემდეგ მისი ქონება 4,1 მლრდ დოლარს შეადგენდა. ჟურნალ Forbes-ის მიხედვით მილიარდერთა სიაში იგი 522-ე ადგილზეა. 

2005 წლის 20 აპრილს იგი სათავეში ჩაუდგა სუნიტურ პოლიტიკურ პარტიას „მოძრაობა მომავლისათვის“. 2009-2011 წლებში ეკავა ქვეყნის პრემიერ-მინისტრის თანამდებობა.

2016 წლის 18 დეკემბრიდან მეორე ვადით დაიკავა პრემიერ-მინისტრის თანამდებობა. გადადგა 2020 წლის 21 იანვარს მასობრივი პროტესტების ფონზე.

## რესურსები ინტერნეტში 
* Future Movement’s Official Site 
* March 14 Alliance’s Official Site 
* To Live and Die in Beirut, A portfolio of Saad Hariri

## სქოლიო
კატეგორია:დაბადებული 18 აპრილი
კატეგორია:დაბადებული 1970
კატეგორია:ლიბანის პარლამენტის წევრები
კატეგორია:ლიბანის პრემიერ-მინისტრები
კატეგორია:საპატიო ლეგიონის ორდენის კავალრები
კატეგორია:ცოცხალი ადამიანები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
რაფიკ ჰარირი

**რაფიკ ჰარირი** ( დ. 1 ნოემბერი, 1944, საიდა, ლიბანი — გ. 14 თებერვალი, 2005, ბეირუთი, ლიბანი) — ლიბანის სახელმწიფო და პოლიტიკური მოღვაწე, ლიბანელი მილიარდერი, პრემიერ-მინისტრი 1992-1998 და 2000-2004 წლებში. მოკლეს 2005 წელს თავდასხმის შედეგად.

## ბიოგრაფია 
დაიბადა 1944 წლის 1 ნოემბერს ქალაქ საადაში. 1970 წელს საუდის არაბეთის მემკვიდრე პრინცმა ფაჰდმა იგი დანიშნა სამეფო სასახლის მშენებლობის ზედამხედველად. 

1992 წლის ოქტომბერში 46 წლის ბიზნესმენი დანიშნეს ლიბანის პრემიერ-მინისტრად და თავის მოვალეობას ასრულებდა 2004 წლამდე 1998-2000 წლების გამოკლებით. 

თავდაპირველად მისი პოლიტიკა სირიის მიმართ იყო კარგი. ფინანსების კარგი ცოდნა და წარმატება დაეხმარა მას ექვსი წლის განმავლობაში აღედგინა ლიბანის ეკონომიკა, რომელიც 1975-1990 წლების სამოქალაქო ომის შედეგად პრაქტიკულად განადგურებული იყო, რამაც ქვეყნის საგარეო ვალი გაზარდა 20 მილიარდ დოლარამდე. 

რაფიკ ჰარირიმ რეალური ძალაუფლება ჩაიგდო ხელში, რამაც პრეზიდენტის თანამდებობა გახადა ნომინალური. მისი პრემიერობის დროს ქვეყანამ ურთიერთობები გააღრმავა საუდის არაბეთთან, სირიასთან დამოკიდებულებების ხარჯზე.  

1998 წელს სირიამ ლიბანის თავისი გავლენის ქვეშ დაბრუნების მიზნით საპრეზიდენტო არჩევნებში მხარი დაუჭირა ემილ ლაჰუდს, რომელმაც გაიმარჯვა კიდეც. სასწრაფოდ შეიცვალა მთავრობაც. ძველი მთავრობის მეთაური დაადანაშაულეს წარუმატებელ ეკონომიკურ პოლიტიკაში. 2000 წელს გამართულ არჩევნებში ჰარირის ბლოკმა გაიმარჯვა და ემილ ლაჰუდი იძლებული გახდა დაემტკიცებინა რაფიკ ჰარირი მთავრობის მეთაურის თანამდებობაზე. 

2004 წელს რაფიკ ჰარირი გადადგა თანამდებობიდან მთელი მინისტრთა კაბინეტის შემადგენლობით. სამთავრობო კრიზისი გამოიწვია ლიბანზე და სირიაზე ამერიკისა და საფრანგეთის გავლენის ზრდამ. მათი ინიციატივით გაეროს უშიშროების საბჭომ მიიღო გადაწყვეტილება ლიბანიდან სირიის ჯარების გაყვანისა და ლიბანში ჰეზბოლას განიარაღების შესახებ, რომელიც აკონტროლებდა ქვეყნის სამხრეთს. 

პრეზიდენტმა ემილ ლაჰუდმა ახალი მთავრობის ფორმირება დაავალა ომარ ქარამეს. პოლიტიკდან წასვლის შემდეგ რაფიკ ჰარირი სათვეში ჩაუდგა ოპოზიციას, რომელიც მოითხოვდა სირიის ჯარების გაყვანას ლიბანის ტერიტორიიდან.

## მკვლელობა 
რაფიკ ჰარირი მოკლეს 2005 წლის 14 თებერვალს ტეროტისტული აქტის შედეგად. მასთან ერთად დაიღუპა 21 ადამიანი. 

დაკრძალეს ბეირუთის ცენტრში 16 თებერვალს მუჰამედ ალ-ამინის მეჩეთის ახლოს, რომელიც ადრე ააგო პრემიერმა თავისი ფინანსებით. მისი დაკრძალვა გადაიქცა მასობრივ ანტისირიულ დემონსტრაციად.

2009 წელს ჰააგაში მუშაობა დაიწყო სპეციალურმა ტრიბუნალმა ჰარირის მკვლელობის გამოსაძიებლად. 2011 წელს ტრიბუნალმა მკვლელობაში დაადანაშაულა ჰეზბოლას დაჯგუფების ოთხი შიიტი აქტივისტი.

## რესურსები ინტერნეტში
* Rafic Hariri  Official site with news, video, press releases, speeches, statements, government policy, Cabinet decisions and UN resolutions.

## სქოლიო
კატეგორია:ლიბანის პრემიერ-მინისტრები
კატეგორია:დაბადებული 1944
კატეგორია:დაბადებული 1 ნოემბერი
კატეგორია:გარდაცვლილი 2005
კატეგორია:გარდაცვლილი 14 თებერვალი
კატეგორია:მოკლული ლიბანელი პოლიტიკოსები
ოთარ თევდორაძე

**ოთარ ლავრენტის ძე თევდორაძე** (დ. 1 მაისი, 1923,  ქუთაისი — გ. 21 აგვისტო, 1983, თბილისი) — ქართველი კომპოზიტორი, საქართველოს სსრ-ის ხელოვნების დამსახურებული მოღვაწე (1961), საქართველოს სახალხო არტისტი (1982), აფხაზეთის ასსრ ხელოვნების დამსახურებული მოღვაწე (1973).

## ბიოგრაფია 
1941–1943 წლებში მსახურობდა საბჭოთა კავშირის ჯარში. მას შემდეგ, უკვე 1949 წელს დაამთავრა  ვანო სარაჯიშვილის სახელობის თბილისის სახელმწიფო კონსერვატორია. იმავე წლიდან განაგებდა სოხუმის დრამატული თეატრის მუსიკალურ ნაწილს. ამასთანავე ეწეოდა პედაგოგიურ მოღვაწეობას სოხუმის მუსიკალურ სასწავლებელში. 1957–1961 წლებში იყო თბილისის I მუსიკალური სასწავლებლის დირექტორი. 1963 წლიდან საქართველოს ფილარმონიის სიმფონიური, კამერული და საესტრადო მუსიკის განყოფილების მთავარი კონსულტანტი.1974 წლიდან საქართველოს მუსიკალური ანსამბლების გაერთიანების სამხატვრო ხელმძღვანელი.

## შემოქმედება 
### ოპერები 
* ლეგენდა თბილისზე (თბილისი, 1960, საქართველოს ოპერისა და ბალეტის თეატრი)
* სინათლე და ჩრდილი (თბილისი, 1970)

### ოპერეტები 
* სიურპრიზების დღე (თბილისი, 1957)
* შვეიკი მიდის ომში (თბილისი, 1967)

### კანტატები 
* „სასოფლო“ (გიორგი ქუჩიშვილის სიტყვები, 1949)
* 1905 წელი (ხალხურ სიტყვებზე, 1951)

### სიმფონიური ორკესტრისთვის 
* პოემა რუსთავი (1948),
* საცეკვაო სიუიტა (1956),
* ქართული სიუიტა (1958),
* საზეიმო უვერტიურა (1961),
* სიმფონიები: I (1964), II (1965), III (ახალგაზრდობა, 1969);

### ფორტეპიანოსა და სიმფონიური ორკესტრისთვის 
* კონცერტები: I (1946), II (1949), III (1978)
; სიმღერები
(350-ზე მეტი სიმღერა) ქართველი და რუსი პოეტების სიტყვებზე. მათ შორის, ისეთი სიმღერები, როგორებიცაა: „ობელისკი“, „ომის მედ. და, ბალადა უკანასკნელზე“, „ცოცხლებო“, „იმღერეთ ჩვენზე!“.

1988 წელს თამარ გვერდწითელმა ბულგარეთის საერთაშორისო კონკურს „ოქროს ორფეოსზე“ მიიღო I პრემია სიმღერისთვის - „მიძღვნა ედიტ პიაფისადმი“, რომლის მუსიკის ავტორი იყო ოთარ თევდორაძე.

### მუსიკა 
დრამატულ სპექტაკლებისა და კინოფილმებისათვის 50 მუსიკალური ნაწარმოები აქვს შექმნილი. მის საკომპოზიტორო კალამს ეკუთვნის მუსიკა ცნობილი კოლექტივებისა თუ მომღერლებისთვის. ესენია: აკორდი, ორერა, მაყვალა და არჩილ ჩიხლაძეები, კოლხეთი, დიელო, ივერია, ეთერ ჭელიძე და ა.შ.

## ჯილდოები და აღიარება
* 1961 — საქართველოს სსრ-ის ხელოვნების დამსახურებული მოღვაწე
* 1973 — აფხაზეთის ასსრ ხელოვნების დამსახურებული მოღვაწე
* 1982 — საქართველოს სახალხო არტისტი

## რესურსები ინტერნეტში 
*
* საიტზე Discogs
* საიტზე Persons-info.com

## სქოლიო
კატეგორია:დაბადებული 1  მაისი
კატეგორია:დაბადებული 1923
კატეგორია:გარდაცვლილი 21 აგვისტო
კატეგორია:გარდაცვლილი 1983
კატეგორია:ქართველი კომპოზიტორები
კატეგორია:ქუთაისში დაბადებულები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:აფხაზეთის ასსრ-ის ხელოვნების დამსახურებული მოღვაწეები
ოთარ
შერონ კოვაქსი

**შერონ კოვაქსი** ცნობილი სასცენო სახელით **Kovacs** (დ. 15 აპრილი, 1990)  — ნიდერლანდელი მომღერალი.

## კარიერა 
დაწყებითი განათლება ეინდჰოვენში (ნიდერლანდები) მიიღო, სწავლობდა როქ სითს ინსტიტუტში. უნივერსიტეტი დაამთავრა 2013 წელს. 2014 წელს იგი მუშაობდა პროდიუსერ ოსკარ ჰოლმანთან ერთად, როდესაც ჩაწერა მისი პირველი სინგლი „My love", რომელიც ნაწილობრივ კუბაში შეიქმნა. მისი როგორც მომღერლის კარიერა დაიწყო 2014 წელს, ნიდერლანდურ რადიო-კონკურსში გამარჯვებით.  2014 წელს მან ასევე მონაწილეობა მიიღო სხვადასხვა ქვეყნის კონცერტებში, რამაც კიდევ უფრო შეუწყო ხელი მის პოპულარობას. დიდი წარმატება იყო 2014 წლის 2 ოქტომბერს კიდევ ერთი ტელე-კონკურსის მოგება, რამაც ის მთელ ნიდერლანდებში ცნობილი გახადა. მისი ჟანრი ძირითადად მოიცავს Soul & Jazz-ს. ამ ჟანრში მას უკვე ათამდე პრიზი აქვს მოპოვებული.

მისი პირველი ალბომი Shades of black 2015 წლის აპრილში გამოვიდა. ამ ალბომიდან მსმენელს განსაკუთრებით მოეწონა „The devil you know' და „50 Shades of black. სიმღერის ტექსტსაც და მუსიკასაც ის თავად ქმნის. მომღერლის განცხადებით, სიმღერების წერის ადრეულ წლებში მასზე იმოქმედა როგორც ჩრდილო-ევროპულმა ფოლკოლრმა, აღმოსავლურმა კულტურამ და თეოლოგიამ. მისი თქმით, ის მომავალშიც მსგავს სტილში აპირებს შემოქმედების გაგრძელებას და ასევე აპირებს უფრო ღრმად შეისწავლოს როგორ აზიური, ისე სკანდინავიური და კელტური კულტურა.

## რესურსები ინტერნეტში 
* 

## სქოლიო
კატეგორია:დაბადებული 15 აპრილი
კატეგორია:დაბადებული 1990
კატეგორია:ნიდერლანდელი მომღერლები
კატეგორია:ცოცხალი ადამიანები
იოდა

**იოდა** — „ვარსკვლავური ომების“ ფრანშიზის პერსონაჟი, შექმნილი ჯორჯ ლუკასის მიერ. პირველად გამოჩნდა ფილმში „იმპერიის საპასუხო შეტევა“ (1980). ორიგინალურ ფილმებში იგი ლუკ სკაიუოკერის მასწავლებელია და ამზადებს გალაქტიკურ იმპერიასთან საბრძოლველად. წინარეისტორიის ტრილოგიაში იგი არის ჯედაების ორდენის უმაღლესი მასწავლებელი და კლონ მოიერიშეთა მაღალი რანგის გენერალი. გარდაცვალების დროისთვის („ჯედაის დაბრუნება“, 1983), 900 წლის ასაკში, იგი ითვლებოდა „ვარსკვლავური ომების“ კანონის უხუცეს პერსონაჟად („ძალის გამოღვიძებაში“ მაზ კანატას (1000 წელი) გამოჩენამდე.

## კავშირები
## რესურსები ინტერნეტში
*
*
## სქოლიო
კატეგორია:ვარსკვლავური ომების პერსონაჟები
კატეგორია:ჯედაები
აზიის ფეხბურთის კონფედერაცია

**აზიის ფეხბურთის კონფედერაცია** () — საფეხბურთო ორგანიზაცია, რომელიც აკონტროლებს ფეხბურთს აზიასა და ავსტრალიაში. მისი მოვალეობაა სხვადასხვა საკლუბო და სანაკრებო ტურნირების გამართვა და ორგანიზება თავისი წევრი ქვეყნების წარმომადგენლებისთვის.

კონფედერაცია დაარსდა 1954 წელს. მისი შტაბ-ბინა მდებარეობს მალაიზიის ქალაქ კუალა-ლუმპურში. 2013 წლიდან ორგანიზაციის პრეზიდენტია ბაჰრეინის სამეფო ოჯახის წევრი სალმან ბინ იბრაგიმ ალ-ხალიფა.

კონფედერაციის წევრთა ეროვნულ ნაკრებებს შორის მსოფლიო ჩემპიონატზე საუკეთესო შედეგი დააფიქსირა სამხრეთ კორეის ნაკრებმა, რომელმაც 2002 წლის მუნდიალზე მეოთხე ადგილი დაიკავა.

აზიის ფეხბურთის კონფედერაციის ორგანიზებით ყოველ ოთხ წელიწადში ერთხელ ტარდება აზიის თასი, რომელიც ყველაზე მეტჯერ მოგებული აქვს იაპონიის ნაკრებს (4-ჯერ).

## სქოლიო
კატეგორია:საერთაშორისო საფეხბურთო ორგანიზაციები
კატეგორია:ორგანიზაციები ანბანის მიხედვით
Everything Was Beautiful, and Nothing Hurt (მობის ალბომი)

***Everything Was Beautiful, and Nothing Hurt*** — ამერიკელი ელექტრონული მუსიკოს მობის მეთხუთმეტე სტუდიური ალბომი. იგი გამოიცა 2018 წლის 2 მარტს, ლეიბლებზე Little Idiot და Mute.

## სიმღერების სია
## ჩარტები
## სქოლიო
კატეგორია:2018 წლის ალბომები
კატეგორია:მობის ალბომები
კატეგორია:Mute Records-ის ალბომები
ბომის საგრაფო

**ბომის საგრაფო** () — საგრაფო ლიბერიაში. მდებარეობს ქვეყნის დასავლეთ ნაწილში. დაარსდა 1984 წელს საგრაფოს ადმინისტრაციული ცენტრია ქალაქი ტაბმენბერგი. ფართობი — 1 942 კმ², მოსახლეობა — 84 119 კაცი (2008 წ.).

დასავლეთიდან ესაზღვრება გრანდ-კეიპ-მაუნტის საგრაფო, ჩრდილოეთიდან — გბარპოლუს საგრაფო, აღმოსავლეთიდან მონტსერადოს საგრაფო, ხოლო სამხრეთიდან  — ატლანტის ოკეანე. 

## ადმინისტრაციული დაყოფა 
საგრაფო იყოფა ოთხ რაიონად:

* დეუინის რაიონი
* ქლეის რაიონი
* მექის რაიონი
* სენჯეჰის რაიონი

## რესურსები ინტერნეტში
*Bomi County Profile (DOC)
*Voting Among the Ruins
*Liberia: Bomi County Launches "Operation Breakthrough"

კატეგორია:ლიბერიის საგრაფოები
ვარსკვლავური ომები: უკანასკნელი ჯედაი (საუნდტრეკი)

ფილმის ***ვარსკვლავური ომები: უკანასკნელი ჯედაი*** მუსიკის ავტორია კომპოზიტორი ჯონ უილიამსი. დირიჟორები არიან უილიამსი და უილიამ როსი. ოფიციალური საუნდტრეკი გამოვიდა Walt Disney Records-ზე 2017 წლის 15 სექტემბერს, digipak CD, ციფრულ და ნაკადოვან ფორმატებში.

## სიმღერების სია
## ჩარტები
## სქოლიო
კატეგორია:2017 წლის საუნდტრეკები
კატეგორია:ფილმების საუნდტრეკები
კატეგორია:ვარსკვლავური ომების საუნდტრეკები
კატეგორია:Walt Disney Records-ის საუნდტრეკები
კატეგორია:ჯონ უილიამსის საუნდტრეკები
ოკეანეთის ფეხბურთის კონფედერაცია

**ოკეანეთის ფეხბურთის კონფედერაცია** () — საფეხბურთო ორგანიზაცია, რომელიც აკონტროლებს ფეხბურთს ოკეანეთში. მისი მოვალეობაა სხვადასხვა საკლუბო და სანაკრებო ტურნირების გამართვა და ორგანიზება თავისი წევრი ქვეყნების წარმომადგენლებისთვის. 

ოფკ დაარსდა 1966 წელს. 1996 წელს ფიფა-მ დაადასტურა ოფკ როგორც სრულფასოვანი კონფედერაცია და გამოყო მისთვის ადგილი თავის კომიტეტში.

2006 წლის 1 იანვარს ოკეანეთის კონფედერაცია დატოვა ავსტრალიის ნაკრებმა. 

კონფედერაციის ამჟამინდელ წევრებს  მხოლოდ ახალი ზელანდიის ნაკრებს უასპარეზია მსოფლიო ჩემპიონატზე. ორივე შემთხვევაში, 1982 და 2010 წლებში, ახალი ზელანდიის ნაკრები ჯგუფურ ეტაპზე გამოეთიშა ტურნირს.

## წევრები
*  ამერიკის სამოის ფეხბურთის ფედერაცია
*  კუკის კუნძულების საფეხბურთო ასოციაცია
*  ფიჯის საფეხბურთო ასოციაცია
*  კირიბატის საფეხბურთო ასოციაცია **1**  
*  ახალი კალედონიის ფეხბურთის ფედერაცია
*  ახალი ზელანდიის საფეხბურთო ასოციაცია
*  ნიუეს საფეხბურთო ასოციაცია **1**  
*  პაპუა ახალი გვინეას საფეხბურთო ასოციაცია
*  სამოას ფეხბურთის ფედერაცია
*  სოლომონის კუნძულები ფეხბურთის ფედერაცია
*  ტაიტი ფეხბურთის ფედერაცია
*  ტონგას საფეხბურთო ასოციაცია
*  ტუვალუს საფეხბურთო ასოციაცია **1**  
*  ვანუატუს ფეხბურთის ფედერაცია

**1** არ არის ფიფა-ს წევრი

## რესურსები ინტერნეტში
*
*  Soccerlens-ზე

## სქოლიო
კატეგორია:საერთაშორისო საფეხბურთო ორგანიზაციები
კატეგორია:ორგანიზაციები ანბანის მიხედვით
სტეფანე მღებრიშვილი

**სტეფანე მღებრიშვილი** (დ. 3 აგვისტო, 1979, თბილისი), ცნობილი თავისი სასცენო სახელით **სტეფანე** — ქართველი მომღერალი, სიმღერების ავტორი და ჯგუფ Stephane & 3G-ის წევრი.

## ბიოგრაფია
დაიბადა თბილისში 1979 წლის 3 აგვისტოს. დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ისტორიის ფაკულტეტი.

გამოცემული აქვს ალბომები: „სტეფანე“ (1999), "ლ„უსახელო“ (2002), „საუკეთესო სიმღერების კრებული“ (2004). 2002 წელს გამართა სოლო-კონცერტი სპორტის სასახლეში. არის ავტორი ვარდების რევოლუციის ჰიმნისა „ახალი დღე“; ლაურეატი კონკურსებისა: „მეგა“, „ოვაცია“, „სულიკო“ და სხვა. 2010 წელს იყო პირველი ქართველი შემსრულებელი, რომელმაც დაიპყრო MTV Europe. 2011 წელს მონაწილეობა მიიღო შოუში MTV Live Georgia. 2012-2013 წლებში იყო მეგა "ლ„შოუ ვოისის“ მწვრთნელი. 2017-2018 წლებში რეიტინგული მეგა შოუს "/„X ფაქტორი“ – ჟიურის წევრი, ასევე პროექტ "ნიჭიერის" ჟიურის წევრი. საკუთარი სიმღერის რიმეიქზე "დამიბრუნდი" გადაიღო ვიდეორგოლი, რომელმაც რამდენიმე მილიონი ნახვა მოუტანა და „რადიო ჰოლდინგ ფორტუნას“ მიერ გამართულ წლის სიმღერის დაჯილდოების ცერემონიალზე „რადიო ფორტუნას რჩეულად“ დასახელდა, ასევე მოიპოვა მთავარი ჯილდო წლის „სიმღერის სტატუსი“.  პროდიუსერი, „არტფორუმის“ დამაარსებელი.

## დისკოგრაფია
### ალბომები
* *მეფერება წვიმა* 
* *მზე და შოკოლადები* 

### სინგლები და სიმღერები
* ჯადოსნური ღამე
* წავიდეთ 
* მარი 
* ერთი სიყვარულის ამბავი (დუეტი ლელა წურწუმიასთან)
* მოვა (დუეტი თამუნა ამონაშვილთან)
* დიდხანს გელოდი 
* Fly with me
* ხელები (დუეტი მაია დარსმელიძესთან) 
* ჩემი აღარა ხარ მორჩა 
* დამიბრუნდი 
* დამღალე

## რესურსები ინტერნეტში 
* YouTube-ის ოფიციალური არხი

## სქოლიო
კატეგორია:დაბადებული 3  აგვისტო
კატეგორია:დაბადებული 1979
კატეგორია:ქართველი მომღერლები
კატეგორია:თბილისის სახელმწიფო უნივერსიტეტის კურსდამთავრებულები